****

**ประกาศเทศบาลตำบลเวียงสรวย**

**เรื่องสอบราคาจ้างโครงการก่อสร้าง จำนวน ๔ โครงการ**

**ในเขตพื้นที่ของเทศบาลตำบลเวียงสรวย อำเภอแม่สรวย จังหวัดเชียงราย**

เทศบาลตำบลเวียงสรวยมีความประสงค์จะสอบราคาจ้างตามโครงการดังต่อไปนี้

1. โครงการก่อสร้างลานคอนกรีตเสร็มเหล็ก บ้านเด่นภูเวียง หมู่ ๑๔ ราคากลางของงานก่อสร้างในการสอบราคาเป็นเงินทั้งสิ้น ๒๕๐,๐๐๐.-บาท(สองแสนห้าหมื่นบาทถ้วน) โครงการในเทศบัญญัติ ปี ๕๖
2. โครงการเทลานกีฬา หมู่ ๑๗ ราคากลางของงานก่อสร้างในการสอบราคาเป็นเงินทั้งสิ้น ๒๔๗,๐๐๐.-บาท(สองแสนสี่หมื่นเจ็ดพันบาทถ้วน) โครงการในเทศบัญญัติ ปี ๕๖
3. โครงการก่อสร้างถังเก็บน้ำ พร้อมระบบจ่ายน้ำ บ้านบ้านร่องเฮี้ย หมู่ ๗ ราคากลางของงานก่อสร้างในการสอบราคาเป็นเงินทั้งสิ้น ๓๕๐,๐๐๐.-บาท(สามแสนห้าหมื่นบาทถ้วน) โครงการจ่ายขาดเงินสะสม
4. โครงการก่อสร้างถังกรองน้ำ พร้อมระบบจ่ายน้ำ บ้านสันเครือฟ้า หมู่ ๑๑ ราคากลางของงานก่อสร้างในการสอบราคาเป็นเงินทั้งสิ้น๒๔๕,๐๐๐.-บาท(สองแสนสี่หมื่นห้าพันบาทถ้วน)โครงการจ่ายขาดเงินสะสม

 ผู้มีสิทธิเสนอราคาจะต้องมีคุณสมบัติ ดังต่อไปนี้

                   ๑. เป็นผู้มีอาชีพรับจ้างงานที่สอบราคาจ้างดังกล่าวซึ่งมีผลงานประเภทเดียวกันในวงเงินไม่น้อยกว่าร้อยละ ๕๐ ของวงเงินแต่ละโครงการ

                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเวียงสรวย ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

           กำหนดยื่นซองสอบราคา ใน**วันที่  ๑ เมษายน ๒๕๕๖  ถึงวันที่ ๑๗ เมษายน ๒๕๕๖** (ในวันเวลาราชการ)  ตั้งแต่เวลา ๐๘.๓๐ น. ถึงเวลา ๑๖.๓๐ น. ณ  สำนักงานเทศบาลตำบลเวียงสรวย และวันที่ ๑๗ เมษายน ๒๕๕๖ ณ ศูนย์ข้อมูลข่าวสารระดับอำเภอ ที่ว่าการอำเภอแม่สรวย (ห้องประชุมท้องถิ่นอำเภอแม่สรวย) ตั้งแต่เวลา ๐๘.๓๐ น. - ๑๖.๓๐ น. กำหนดดูสถานที่ ๑๘ เมษายน ๒๕๕๖ เวลา ๑๐.๐๐ น. และกำหนดเปิดซองใบเสนอราคาในวันที่ ๑๙ เมษายน ๒๕๕๖ ตั้งแต่เวลา ๑๐.๐๐ น. เป็นต้นไป

 **จำหน่ายเอกสารแต่ละโครงการ ชุดละ ๕๐๐.-บาท(ห้าร้อยบาทถ้วน)**

/ผู้สนใจ.....

           ผู้สนใจติดต่อขอรับเอกสารสอบราคาจ้าง ได้ที่ สำนักงานเทศบาลตำบลเวียงสรวย ๑๔๕ ม. ๑๑ ต.แม่สรวย อ.แม่สรวย จ.เชียงราย ในวันที่ ๑ เมษายน ๒๕๕๖ ถึงวันที่ ๑๗ เมษายน ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.wiangsuai.com /www.gprocurement.go.th หรือสอบถามทางโทรศัพท์หมายเลข ๐-๕๓๗๘-๖๓๔๑ ต่อ ๑๔ ( ในวันและเวลาราชการ)

        ประกาศ ณ วันที่ ๑ เมษายน พ.ศ. ๒๕๕๖



 (นาย ผล จอมเจดีย์)

 ตำแหน่ง นายกเทศมนตรีตำบลเวียงสรวย